Document ID: 32002R2334

Komission asetus (EY) N:o 2334/2002,
annettu 23 päivänä joulukuuta 2002,
asetuksesta (EY) N:o 1148/2001 poikkeamisesta hedelmä- ja vihannesalalla tuontivaiheessa sovellettavien vaatimustenmukaisuustarkastusten osalta annetun asetuksen (EY) N:o 2540/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96(1), sellaisena kuin se on viimeksi muutettuna asetuksella (EY) N:o 1881/2002(2), ja erityisesti sen 10 artiklan,
sekä katsoo seuraavaa:
(1) Komission asetuksessa (EY) N:o 2540/2001(3), sellaisena kuin se on muutettuna asetuksella (EY) N:o 1225/2002(4), säädetään kaupan pitämisessä hedelmä- ja vihannesalalla sovellettavista vaatimustenmukaisuustarkastuksista 12 päivänä kesäkuuta 2001 annetun komission asetuksen (EY) N:o 1148/2001(5), sellaisena kuin se on viimeksi muutettuna asetuksella (EY) N:o 2590/2001(6), 6 artiklan 4 kohdassa säädettyjen toimenpiteiden soveltamisalan väliaikaisesta laajentamisesta kaikkiin eriin, joiden vaatimustenvastaisuusriski on vähäinen, niiden painosta riippumatta.
(2) Kun asetus (EY) N:o 2540/2001 annettiin, komissio oli hyväksynyt asetuksen (EY) N:o 1148/2001 7 artiklan säännösten mukaisesti vasta yhden yhteisön ulkopuolisen maan vientiä koskevat tarkastustoimet. Sen jälkeen komissio on hyväksynyt vielä viiden yhteisön ulkopuolisen maan tarkastustoimet. Joitakin yhteisön ulkopuolisten maiden hakemuksia on kuitenkin vielä käsiteltävinä. Lisäksi tekeillä on uusia säännöksiä, joiden nojalla jäsenvaltiot voivat keskittää tuonnin vaatimustenmukaisuustarkastukset tuotteisiin, joiden vaatimustenvastaisuusriski on kaikkein suurin, mutta ne eivät voi tulla voimaan ennen vuoden 2003 ensimmäistä vuosineljännestä. Näin ollen on suotavaa jatkaa asetuksessa (EY) N:o 2540/2001 säädettyjen säännösten soveltamista kolmella kuukaudella.
(3) Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 2540/2001 1 artiklassa päivämäärä "31 päivään joulukuuta 2002" päivämäärällä "31 päivään maaliskuuta 2003".
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2003.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 23 päivänä joulukuuta 2002.

Labels: 7
0
3
17